ddrg/super_eurlex huggingface dataset:
ΓΡΑΠΤΗ ΕΡΩΤΗΣΗ E-1184/98

υποβολή: Graham Mather (PPE) προς την Επιτροπή

(29 Απριλίου 1998)

Θέμα: Ανθρώπινα δικαιώματα στη Δομικανική Δημοκρατία

Ποιά δράση αναλαμβάνει η Ευρωπαϊκή Ένωση για να βελτιώσει την κατάσταση των Ανθρωπίνων Δικαιωμάτων στη Δομικανική Δημοκρατία; Θα ωφελήσει αυτή η δράσης τούς εργάτες φυτείας της Αϊτής;

Απάντηση του κ.Pinheiro εξ ονόματος της Επιτροπής

(11 Ιουνίου 1998)

Το ιστορικό των σχέσεων μεταξύ της Δομινικανής Δημοκρατίας και της Αϊτής μαρτυρεί τον τεταμένο χαρακτήρα τους. Αφορμή της τάσεως αυτής ήταν η παρουσία εργαζομένων από την Αϊτή στις ζαχαροκαλλιέργειες της Δομινικανής Δημοκρατίας.

Η Επιτροπή εξετάζει προσεκτικά την κατάσταση και ενθάρρυνε επί σειρά ετών τον διάλογο μεταξύ των δύο κρατών, ο οποίος αρχίζει να αποφέρει λίγο λίγο θετικά αποτελέσματα. Στην πράξη, από το 1995 παρατηρείται βελτίωση των σχέσεων μεταξύ της Αϊτής και της Δομινικανής Δημοκρατίας, βελτίωση στην οποία συνέβαλαν σε μεγάλο ποσοστό οι δημοκρατικά εκλεγμένοι πρόεδροι των δύο χωρών. Ο πρόεδρος Preval επεσκέφθη πρόσφατα τον Άγιο Δομίνικο τον Μάρτιο 1996 ενώ ο πρόεδρος Fernadez Reyna αναμένεται στο Port-au Prince τον Ιούνιο 1998.

Η Επιτροπή με τη στήριξη των κρατών μελών της, χρηματοδοτεί, μέσω της γραμμής B-7020 του προϋπολογισμού (Ανθρώπινα δικαιώματα και εκδημοκρατισμός) εκστρατεία διαπαιδαγώγησης του πολίτη η οποία φάνηκε πολύ ωφέλιμη κατά τις βουλευτικές και δημοτικές εκλογές του Μαΐου 1998 στη Δομινικανή Δημοκρατία.

Πρόσφατα πραγματοποιήθηκαν συναντήσεις τεχνικού επιπέδου (με αρχηγό αποστολής τον εθνικό διατάκτη για κάθε χώρα), υπό την αιγίδα των αντιπροσωπειών της Επιτροπής στον Άγιο Δομίνικο και στο Port-au-Prince, με στόχο την ετοιμασία κοινών δράσεων και προγραμμάτων κοινής ωφελείας για τις δύο χώρες στους τομείς του περιβάλλοντος, των μεταφορών και των υποδομών (δράσεις οι οποίες θα χρηματοδοτηθούν στο σύνολό τους από το Ευρωπαϊκό Ταμείο Ανάπτυξης). Ένα από τα σημαντικότερα και πλέον ευαίσθητα έργα τα οποία επρότεινε η δομικανική κυβέρνηση προς χρηματοδότηση από την Επιτροπή εστιάζεται ακριβώς στη στήριξη των διακινουμένων εργαζομένων (κυρίως εργαζόμενοι από την Αϊτή) στις περιοχές ζαχαροκαλλιέργειες ("Bateyes") της Δομινικανής Δημοκρατίας.
ΓΡΑΠΤΗ ΕΡΩΤΗΣΗ E-0505/98

υποβολή: Dominique Souchet (I-EDN) προς την Επιτροπή

(2 Μαρτίου 1998)

Θέμα: Απαγόρευση χρησιμοποίησης επιπλεόντων απλόδιχτων

Σύμφωνα με τις τελευταίες προτάσεις της Επιτροπής, η χρησιμοποίηση επιπλεόντων απλόδιχτων θα απαγορευθεί στην ανοικτή θάλασσα στον Ατλαντικό και θα εξακολουθήσει να επιτρέπεται στην παράκτια ζώνη.

Υπό τις συνθήκες αυτές, το επιπλέον απλόδιχτο θα απαγορευθεί στους γάλλους αλιείς που αλιεύουν λευκό τόνο στην ανοικτή θάλασσα (φλέβα Αζορών), θα επιτρέπεται όμως αποκλειστικά στους ισπανούς αλιείς αφού ο ένας από τους δρόμους μετανάστευσης του είδους αυτού διέρχεται κατά μήκος των ισπανικών κανταβρικών ακτών (φλέβα Ιβηρικής).

Με άλλα λόγια, το επιπλέον απλόδιχτο είναι "καλός εξοπλισμός" (δηλαδή επιλεκτικός, ακίνδυνος στη ναυσιπλοΐα και τη φυσική μετανάστευση του τόνου κλπ.) έως τα 12 μίλια και "κακός εξοπλισμός" αλιείας πέραν των 12 μιλίων, σε διεθνείς ζώνες που βρίσκονται περισσότερο από 500 χλμ. από τις ακτές.

Θα μπορέσει η Επιτροπή να εξηγήσει την επιστημονική, οικολογική ή τεχνολογική λογική που δικαιολογεί αυτή τη διαφορά καθεστώτος χωρίς οι γάλλοι αλιείς να σκεφτούν ότι η ρύθμιση αυτή ευνοεί την Ισπανία και την Πορτογαλία είς βάρος τους;
ΓΡΑΠΤΗ ΕΡΩΤΗΣΗ E-0716/98

υποβολή: Amedeo Amadeo (NI) και Salvatore Tatarella (NI) προς την Επιτροπή

(18 Μαρτίου 1998)

Θέμα: Συνολική θεώρηση της ενεργειακής πολιτικής και των ενεργειακών δράσεων

Λαμβάνοντας υπόψη την "Ανακοίνωση της Επιτροπής: Συνολική θεώρηση της ενεργειακής πολιτικής και των ενεργειακών δράσεων" (έγγρ.COM(97)167 τελικό), ζητείται από την Επιτροπή να χαράξει μία κοινή ενεργειακή πολιτική συνεπή και συντονισμένη σε επίπεδο ΕΕ η οποία να βασίζεται στη συνεργασία ανάμεσα στις εθνικές ενεργειακές πολιτικές υπό την αίρεση της αυτονομίας του κάθε κράτους μέλους σε ό,τι αφορά την επιλογή των πρωτογενών ενεργειακών πηγών.

Υπογραμμίζεται ότι εφ' όσον δεν υπάρχει στη Σύμβαση για την Ευρωπαϊκή Ένωση τίτλος για την ενέργεια, υπάρχει κίνδυνος η κοινή ενεργειακή πολιτική να διαρθρωθεί επί τη βάσει άλλων κοινοτικών πολιτικών.

Aπάντηση του κ.Παπουτσή εξ ονόματος της Επιτροπής

(16 Απριλίου 1998)

Με την ανακοίνωσή της του Απριλίου 1997 σχετικά με τη συνολική θεώρηση της ενεργειακής πολιτικής και των ενεργειακών δράσεων(1), η Επιτροπή ανέλαβε να καταρτίσει πλήρη πίνακα των κοινοτικών δράσεων στον ενεργειακό τομέα, που να καλύπτει τόσο τις δράσεις που αναπτύσσονται σε συνεργασία με τα κράτη μέλη, όσο και εκείνες που αναλαμβάνονται στο επίπεδο της Κοινότητας, είτε στο πλαίσιο της καθεαυτό ενεργειακής πολιτικής, είτε μέσω των ασκούμενων λοιπών κοινοτικών πολιτικών. Η ανακοίνωση αυτή, η οποία συνιστά το πρώτο βήμα προς ενοποιημένη θεώρηση που επιτρέπει μια καλύτερη ανταπόκριση στις στρατηγικές προκλήσεις που πρέπει να αντιμετωπίσει η Κοινότητα στον ενεργειακό τομέα, υπογραμμιζόταν ότι η απόδοση της κοινοτικής δράσης θα διευκολυνόταν και αυξανόταν με την εισαγωγή στη συνθήκη ΕΚ μια ειδικής νομικής βάσης που να λαμβάνει υπόψη το σύνολο των προτεραιοτήτων της ενεργειακής πολιτικής.

Επειδή στη Διακυβερνητική Διάσκεψη του 1997 δεν θεσπίστηκε μια τέτοια διάταξη, η Επιτροπή πρότεινε ενοποιημένη θεώρηση με την υλοποίηση πολυετούς προγράμματος - πλαισίου στον ενεργειακό τομέα(2) προκειμένου να συγκεντρώσει τις διάφορες κοινοτικές δράσεις που αναπτύσσονται στον τομέα της ενέργειας και να κατοχυρώσει την απόδοση και συνέπεια ως προς τους τρεις κατά προτεραιότητα στόχους που αντιστοιχούν στην ασφάλεια του εφοδιασμού, στην ανταγωνιστικότητα και στην προστασία του περιβάλλοντος. Εξάλλου, η συνέπεια των ενεργειακών συνιστωσών που εφαρμόζονται στο πλαίσιο των διαφόρων κοινοτικών πολιτικών όπως της έρευνας, των εξωτερικών σχέσεων ή των διαρθρωτικών πολιτικών, θα διευκολυνθεί με τη συγκρότηση, στους κόλπους της Επιτροπής, δικτύου των οικείων γενικών διευθυντών.

(1) Έγγραφο COM(97)167 τελικό.

(2) Έγγραφο COM(97)550 τελικό.
ΓΡΑΠΤΗ ΕΡΩΤΗΣΗ P-1941/98

υποβολή: Lyndon Harrison (PSE) προς την Επιτροπή

(11 Iουνίου 1998)

Θέμα: Δημόσιες αργίες

Δεδομένου ότι, εαν αφαιρεθούν όλες οι εθνικές εορτές και οι δημόσιες αργίες, απομένουν 50 μέρες μόνο γιά την άσκηση επιχειρηματικών δραστηριοτήτων σε όλη την επικράτεια της ΕΕ και στην ενιαία αγορά της, πρόκειται η Επιτροπή να αποκαλύψει τί θα μπορούσε να πράξει γιά να βελτιώσει το επιχειρηματικό περιβάλλον, οργανώνοντας ορθολογικά το συγχρονισμό τέτοιων δημοσίων αργιών σε όλη την επικράτεια της Ένωσης;

Συμφωνεί η Επιτροπή ότι τέτοια μέτρα δεν θα πρέπει να περιορίζουν τις συνολικές μέρες αργίας που επί του παρόντος απολαμβάνουν οι ευρωπαίοι εργαζόμενοι;

Απάντηση του κ.Santer εξ ονόματος της Επιτροπής

(15 Ιουλίου 1998)

Η ερώτηση που τέθηκε ανήκει αποκλειστικά στη δικαιοδοσία των αρμόδιων εθνικών αρχών και όχι της Επιτροπής.
ΓΡΑΠΤΗ ΕΡΩΤΗΣΗ E-1324/98

υποβολή: Jean-Antoine Giansily (UPE) προς την Επιτροπή

(29 Απριλίου 1998)

Θέμα: Δημιουργία Ευρωπαïκού Γραφείου για το κλίμα

Μετά τη στάση που έλαβε η Επιτροπή Περιβάλλοντος του Ευρωπαϊκού Κοινοβουλίου έναντι της Ανακοίνωσης της Επιτροπής σχετικά με τη στρατηγική για τη μείωση των εκπομπών μεθανίου, μπορεί να αναφέρει η Επιτροπή πώς αντιμετωπίζει το αίτημα της Επιτροπής Περιβάλλοντος που αφορά την ανάγκη δημιουργίας Ευρωπαϊκού Γραφείου για το κλίμα και μπορεί ενδεχομένως να αναφέρει εντός ποιού χρονικού διαστήματος κρίνει ότι αυτό το Γραφείο θα συσταθεί;

Απάντηση της καςBjerregaard εξ ονόματος της Επιτροπής

(19 Ιουνίου 1998)

Το ζήτημα της σύστασης ευρωπαϊκού οργανισμού για κλιματικά θέματα ετέθη στο ψήφισμα που εξέδωσε το Ευρωπαϊκό Κοινοβούλιο σε σχέση με την ανακοίνωση της Επιτροπής "Μία στρατηγική για την μείωση του μεθανίου"(1).

Κατά την συζήτηση της προαναφερθείσας ανακοίνωσης και σε σχέση με το ζήτημα αυτό, η Επιτροπή ανέφερε ότι η ιδέα της δημιουργίας ευρωπαϊκού οργανισμού για τα κλιματικά θέματα αποτελούσε ενδιαφέρουσα ιδέα και άξιζε να εξετασθεί. Ωστόσο, προτού τοποθετηθεί σχετικά η Επιτροπή, χρειάζεται να υπάρξει περαιτέρω διερεύνηση του ζητήματος, δεδομένου ότι η σύσταση ενός τέτοιου οργανισμού θέτει επί τάπητος μεγάλο αριθμό πρακτικών και θεσμικών προβλημάτων σχετικά με τον ρόλο του. Η Επιτροπή δεν μελετά επί του παρόντος το ζήτημα αυτό, δεδομένου ότι επικεντρώνει τις προσπάθειές της στη συνέχεια της συνδιάσκεψης του Kyoto, που αποτελεί την κορυφαία προτεραιότητα.

(1) COM(96)557 τελικό.
ΓΡΑΠΤΗ ΕΡΩΤΗΣΗ E-1253/98

υποβολή: Odile Leperre-Verrier (ARE) προς την Επιτροπή

(29 Απριλίου 1998)

Θέμα: Ευρωπαïκό πρόγραμμα δράσεων για τους νέους

Μπορεί η Επιτροπή να αναφερθεί στην έναρξη του ευρωμεσογειακού προγράμματος δράσεων για τους νέους το οποίο συζητήθηκε κατά τη διάρκεια μίας από τις συσκέψεις των μεσογειακών χωρών-μελών της Ένωσης;

Βάσει της προοπτικής αυτής μπορεί η Επιτροπή να διευκρινίσει ποιοί είναι οι άξονες του προγράμματος και ποιά η προθεσμία για την εφαρμογή αυτών των δράσεων;

Απάντηση του κ.Marin εξ ονόματος της Επιτροπής

(25 Μαΐου 1998)

Ο τομέας της νεότητας εμφαίνεται στη δήλωση της Βαρκελώνης ως τομέας προτεραιότητας για δράση μεταξύ της Κοινότητας και των δώδεκα μεσογειακών εταίρων. Έτσι, το πρόγραμμα εργασίας προβλέπει ότι "θα πρέπει να καθορισθεί ένα ευρωμεσογειακό πρόγραμμα ανταλλαγής νέων, με βάση την πείρα που αποκτήθηκε στην Ευρώπη και αφού ληφθούν υπόψη οι ανάγκες των εταίρων".

Τα συμπεράσματα της δεύτερης ευρωμεσογειακής διάσκεψης των υπουργών Εξωτερικών υπενθυμίζουν αυτόν τον στόχο. Αναφέρεται ότι "στο προσεχές μέλλον θα προταθούν ειδικές πρωτοβουλίες σχετικά με τους νέους". Η Επιτροπή αποδίδει ιδιαίτερη σημασία σε αυτόν τον τομέα και καθιέρωσε τις αναγκαίες επαφές για τον σκοπό αυτό. Η Επιτροπή εργάζεται για τον καθορισμό μιας τέτοιας δραστηριότητας που θα μπορούσε να αρχίσει το 1998.
ΓΡΑΠΤΗ ΕΡΩΤΗΣΗ E-1388/98

υποβολή: Richard Howitt (PSE) προς την Επιτροπή

(7 Μαΐου 1998)

Θέμα: Πρόταση για φυλετικές σχέσεις σε ευρωπαïκό επίπεδο με βάση τη Συνθήκη του Άμστερνταμ

Χαιρετίζοντας τις προτάσεις της Επιτροπής για την σε ευρωπαϊκό επίπεδο ανάληψη δράσης σχετικά με τις φυλετικές σχέσεις με βάση τη Συνθήκη του Άμστερνταμ, η οποία δεν έχει ακόμη κυρωθεί, πότε η Επιτροπή προτίθεται να υποβάλει παρόμοια πρόταση σχετικά με διακρίσεις κατά των ατόμων με ειδικές ανάγκες;

Αποδέχεται η Επιτροπή ότι δεν θα πρέπει να υπάρχει ιεράρχηση διακρίσεων και ότι, ως εκ τούτου, θα πρέπει να υποβληθούν και άλλες προτάσεις σύμφωνα με την αρχή των μη διακρίσεων για ομάδες πληθυσμού που αναφέρονται στη Συνθήκη του Άμστερνταμ;
ΓΡΑΠΤΗ ΕΡΩΤΗΣΗ E-1197/98

υποβολή: Concepció Ferrer (PPE) προς την Επιτροπή

(24 Απριλίου 1998)

Θέμα: Ανθρώπινα δικαιώματα στην Κίνα

Στις 16 Μαρτίου 1998, ο Επίτροπος Brittan είχε συνέντευξη με τον κινέζο αντιφρονούντα Wei Jingsheng προκειμένου να πραγματευθούν το θέμα των ανθρωπίνων δικαιωμάτων στην Κίνα. Κατά τη συζήτηση ο Επίτροπος εξήγησε ότι η ΕΕ δεν θα παρουσίαζε ούτε θα στήριζε καμία απόφαση που επικρίνει την Κίνα ενώπιον της Επιτροπής των Ανθρωπίνων Δικαιωμάτων στο ΝΑΤΟ.

Θα μπορούσε να εξηγήσει ο Επίτροπος ποιοί ήταν οι λόγοι που οδήγησαν την Επιτροπή να μη στηρίξει και να μην παρουσιάσει καμία είδους απόφαση που υπερασπίζεται το σεβασμό των ανθρωπίνων δικαιωμάτων;

Δεν θεωρεί η Επιτροπή ότι η πολιτική που ευνοεί τα ανθρώπινα δικαιώματα στην Ευρωπαϊκή Ένωση καθιστά απαραίτητη σχετική απόφαση;

Απάντηση του Sir Leon Brittan εξ ονόματος της Επιτροπής

(08 Μαΐου 1998)

Το Αξιότιμο Μέλος του Κοινοβουλίου παρακαλείται να ανατρέξει στην απάντηση της Επιτροπής στη γραπτή ερώτηση Ε-1131/98 του κ. Salafranca Sánchez-Neyra(1).

(1) EE C 354 της 19.11.1998.
ΓΡΑΠΤΗ ΕΡΩΤΗΣΗ E-1323/98

υποβολή: Jean-Antoine Giansily (UPE) προς την Επιτροπή

(29 Απριλίου 1998)

Θέμα: Πολιτική της Ευρωπαïκής Ένωσης στον τομέα του τουρισμού

Μετά από λίγα χρόνια, ο τουρισμός θα αποτελεί τον πλέον δραστήριο οικονομικό τομέα της Ευρωπαϊκής Ένωσης. Ο δυναμικός αυτός τομέας δεν συνιστά μόνον παράγοντα προσέγγισης των πολιτών όλου του κόσμου αλλά και ισχυρό παράγοντα δημιουργίας θέσεων απασχόλησης για τις ΜΜΕ, αντιπροσωπεύει δε μια σταθερή δραστηριότητα και μακροπρόθεσμη.

Δεν κρίνεί ήδη η Επιτροπή ότι είναι ουσιώδες και επείγον να εφαρμοσθεί πραγματική κοινοτική πολιτική τουρισμού και μπορεί να αναφέρει ποιά πρωτοβουλία θεωρεί πρόσφορη επί του προκειμένου, δεδομένου ότι δεν φαίνεται να υφίσταται, προς το παρόν, νομική βάση για το εν λόγω θέμα;

Στο πλαίσιο δημιουργίας ευρωπαϊκής πολιτικής καθοριστικής στα θέματα του τουρισμού, δεν φρονεί απαραίτητη τη δημιουργία Ευρωπαϊκού Γραφείου Τουρισμού το οποίο φυσικά θα πρέπει να εδρεύει σε χώρα "που πρωτοστατεί" στον τουριστικό τομέα;

Απάντηση του κ.Παπουτσή εξ ονόματος της Επιτροπής

(12 Ιουνίου 1998)

Η Επιτροπή αντιλαμβάνεται την οικονομική, κοινωνική και πολιτιστική σημασία του τουρισμού, κυρίως λόγω της συμβολής της εν λόγω δραστηριότητας στην απασχόληση σε ευρωπαϊκό επίπεδο.

Η Επιτροπή συμμερίζεται τη γνώμη που εξέφρασε το αξιότιμο μέλος του Κοινοβουλίου σχετικά με την επείγουσα ανάγκη εφαρμογής μιας αμιγούς κοινοτικής πολιτικής για τον τουρισμό, υπό την προϋπόθεση ότι η τελευταία θα βασίζεται στην αρχή της επικουρικότητας και δεν θα θίγει τις συναφείς αρμοδιότητες των κρατών μελών. Προκειμένου να θεσπισθεί η κατάλληλη νομική βάση που να εξασφαλίζει συνέχεια και αποτελεσματικότητα στην επί του θέματος κοινοτική δράση, η Επιτροπή θα συνεχίσει να καταβάλλει κάθε προσπάθεια για να επιτύχει μια απόφαση του Συμβουλίου σχετικά με ένα πολυετές πρόγραμμα υπέρ του ευρωπαϊκού τουρισμού, όπως αυτό προτάθηκε ήδη από το 1996 στην πρόταση απόφασης του Συμβουλίου για τη θέσπιση ενός πρώτου πολυετούς προγράμματος υπέρ του ευρωπαϊκού τουρισμού - "Philoxenia" (1997-2000)(1), καθώς και στην τροποποιημένη πρόταση απόφασης του Συμβουλίου για τη θέσπιση ενός πρώτου πολυετούς προγράμματος υπέρ του ευρωπαϊκού τουρισμού - "Philoxenia" (1997-2000)(2).

Εξάλλου, λαμβάνοντας ειδικότερα υπόψη τις αρμοδιότητές της, η Επιτροπή δεν θεωρεί ενδεδειγμένη τη δημιουργία Ευρωπαϊκού Γραφείου Τουρισμού.

(1) EE C 222 της 31.7.1996.

(2) EE C 13 της 14.1.1997.
ΓΡΑΠΤΗ ΕΡΩΤΗΣΗ E-1771/98

υποβολή: Roger Barton (PSE) προς την Επιτροπή

(5 Iουνίου 1998)

Θέμα: Βελγική απαγόρευση της κυκλοφορίας των τρικύκλων ανοικτών μηχανοκινήτων οχημάτων που χρησιμοποιούν αυτοκινητόδρομους και κυρίους οδικούς άξονες

Οι βελγικές αρχές απαγόρευσαν την κυκλοφορία τρικύκλων ανοικτών μηχανοκινήτων οχημάτων που χρησιμοποιούν αυτοκινητόδρομους και κυρίους οδικούς άξονες και τούτο παρά το γεγονός ότι τα οχήματα αυτά πληρούν τις προδιαγραφές και τις συμφωνίες που προβλέπονται από την ενιαία αγορά.

Ειδικότερα, έχοντας υπόψη ότι συχνά τα τρίκυκλα μηχανοκίνητα οχήματα χρησιμοποιύνται από ανάπηρους και έχοντας υπόψη την αρχή της ελεύθερης κυκλοφορίας, ερωτώ κατά πόσο οι βελγικές αρχές έχουν ανακοινώσει στην Επιτροπή τους λόγους, τη λογική και την αιτία της απαγόρευσης αυτής.

Απάντηση του κ.Kinnock εξ ονόματος της Επιτροπής

(10 Ιουλίου 1998)

Η Επιτροπή διεξάγει έρευνα στο εν λόγω κράτος μέλος σχετικά με τα γεγονότα που αναφέρει το Αξιότιμο Μέλος του Κοινοβουλίου. Δε θα παραλείψει να του γνωστοποιήσει τα σχετικά αποτελέσματα.
ΓΡΑΠΤΗ ΕΡΩΤΗΣΗ E-1780/98

υποβολή: Nikitas Kaklamanis (UPE) προς την Επιτροπή

(11 Iουνίου 1998)

Θέμα: Η Τουρκία εμποδίζει την εκλογή του Αρμενίου Πατριάρχη στην Κων/πολη

Η 17 η Μαΐου 1998 είχε καθορισθεί ως η ημερομηνία κατά την οποία θα γινόταν η εκλογή του Αρμενίου Πατριάρχη στην Κωνσταντινούπολη, μετά το θάνατο του Πατριάρχη KAREKIN στις αρχές του έτους. Εντούτοις, οι Τουρκικές αρχές απαγόρευσαν αυτή την εκλογή, αναβάλλοντάς την επ' αόριστον.

Η ενέργεια αυτή αντιβαίνει και προς τις διατάξεις του Καταστατικού Χάρτη του ΟΗΕ, αλλά και προς την Συνθήκη της Λωζάνης, που η ίδια η Τουρκία έχει υπογράψει, και η οποία προβλέπει την μη ανάμειξη των Τουρκικών αρχών στις δραστηριότητες της Αρμενικής Εκκλησίας, καθώς και την προστασία όλων των χριστιανικών μειονοτήτων που διαβιούν στο έδαφός της. Κάτι τέτοιο, βεβαίως, ουδέποτε έχει συμβεί, αλλά αντίθετα η επίσημη Τουρκία έχει επιδοθεί με μεθοδικότητα στο ξεκλήρισμα όλων των χριστιανών (Ελλήνων, Αρμενίων και άλλων) που αρνούνταν να εγκαταλείψουν το έδαφος των προγόνων τους.

Θα επιθυμούσα να μάθω την επίσημη άποψη καθώς και τον τρόπο αντίδρασης της Ευρωπαϊκής Επιτροπής σχετικά με το θέμα αυτό, το οποίο προφανέστατα άπτεται της καταπάτησης (για πολλοστή φορά) των θρησκευτικών δικαιωμάτων των χριστιανικών μειονοτήτων της Τουρκίας, χώρας που ζητά φορτικά να ενταχθεί στην Ε.Ε. αλλά εξακολουθεί να εφαρμόζει τακτικές που ακολουθούνται από κράτη με ολοκληρωτικά καθεστώτα.

Απάντηση του κ.Van den Broek εξ ονόματος της Επιτροπής

(16 Ιουλίου 1998)

Η Επιτροπή αποδίδει ιδιαίτερη σημασία στη βελτίωση της κατάστασης σχετικά με τα ανθρώπινα δικαιώματα και στην υλοποίηση της διαδικασίας εκδημοκρατισμού στην Τουρκία, για την ανάπτυξη των σχέσεων μεταξύ της Ένωσης και της Τουρκίας.

Κατά το Ευρωπαϊκό Συμβούλιο του Λουξεμβούργου που πραγματοποιήθηκε τον Δεκέμβριο του 1997, η Ευρωπαϊκή Ένωση υπενθύμισε ότι η ενίσχυση των δεσμών της Τουρκίας με την Ένωση εξαρτάται επίσης από την υλοποίηση των πολιτικών και οικονομικών μεταρρυθμίσεων που έχει αναλάβει αυτό το κράτος, κυρίως όσον αφορά την ευθυγράμμιση με τα πρότυπα και τις πρακτικές που ισχύουν στην Ένωση στον τομέα των ανθρωπίνων δικαιωμάτων. Το Συμβούλιο πρόσθεσε ότι η εν λόγω ενίσχυση των δεσμών προϋποθέτει επίσης τον σεβασμό και την προστασία των μειονοτήτων. Το τελευταίο αυτό σημείο εξυπακούεται ότι ισχύει και για την αρμενική μειονότητα για την οποία η εκλογή του Πατριάρχη της αποτελεί σημαντικό στοιχείο της οργάνωσής της.

Παρά την απόφαση της Άγκυρας να αναστείλει κάθε πολιτικό διάλογο με την Ένωση, η Επιτροπή προτίθεται να συνεχίσει να ενημερώνει τους Τούρκους συνομιλητές της για την άποψη της Ένωσης σχετικά με τα θέματα αυτά.
ΓΡΑΠΤΗ ΕΡΩΤΗΣΗ E-1334/98

υποβολή: Glyn Ford (PSE) προς την Επιτροπή

(29 Απριλίου 1998)

Θέμα: Τελική Έκθεση για τη Διεθνή Αξιολόγηση του μικτού οξειδίου (πλουτωνίου και ουρανίου) ΜΟΧ

Σχετικά με τα ευρήματα της Τελικής Έκθεσης της Διεθνούς Αξιολόγησης ΜΟΧ - πλήρης αξιολόγηση των κοινωνικών επιπτώσεων του ΜΟΧ στους αντιδραστήρες ελαφρού ύδατος, θα μπορούσε η Επιτροπή να αναφέρει τα μέτρα που σκοπεύει να λάβει επί του θέματος;

Απάντηση του κ.Παπουτσή εξ ονόματος της Επιτροπής

(24 Ιουνίου 1998)

Η Επιτροπή έχει λάβει γνώση της έκθεσης που δημοσιεύθηκε το Νοέμβριο του 1997 από μια μη κυβερνητική οργάνωση (ΜΚΟ), στην οποία φαίνεται ότι αναφέρεται το Αξιότιμο Μέλος του Ευρωπαϊκού Κοινοβουλίου. Οι αξιολογήσεις που εκτίθενται στην εν λόγω έκθεση διαφέρουν από εκείνες των εμπειρογνωμόνων της Ομάδας των 8. Ανεξαρτήτως των ενδεχόμενων παρατηρήσεων της Επιτροπής επί του θέματος, πρέπει να υπενθυμισθεί ότι εναπόκειται σε κάθε κράτος μέλος που διαθέτει πυρηνικούς σταθμούς ηλεκτροπαραγωγής να αποφασίσει εάν θα προσφύγει στη χρήση του μικτού οξειδίου (ΜΟΧ) ως καύσιμο ή όχι. Άρα, τα κράτη μέλη είναι εκείνα που πρέπει να εκτιμήσουν τις τυχόν συνέπειες της επιλογής αυτής.
ΓΡΑΠΤΗ ΕΡΩΤΗΣΗ P-1916/98

υποβολή: Astrid Thors (ELDR) προς την Επιτροπή

(9 Iουνίου 1998)

Θέμα: Θέματα ανταγωνισμού ενόψει των ηλεκτρονικών και άλλων μέσων πληρωμής

Λαμβάνοντας υπόψη την ταχεία εξέλιξη των μέσων πληρωμής, συμπεριλαμβανομένων των πιστωτικών καρτών και άλλων ηλεκτρονικών μέσων πληρωμής, πότε προτίθεται η Επιτροπή να λάβει θέση στο ερώτημα του εάν η κατάσταση όσον αφορά τον ανταγωνισμό μεταξύ των εταιριών που προσφέρουν πιστωτικές κάρτες και άλλες υπηρεσίες ηλεκτρονικής πληρωμής θεωρείται ικανοποιητική;

Απάντηση του κ.Van Miert εξ ονόματος της Επιτροπής

(8 Ιουλίου 1998)

Η Επιτροπή ολοκληρώνει την εξέταση των κανόνων που εφαρμόζουν δύο σημαντικές διεθνείς εταιρείες πιστωτικών καρτών προκειμένου να προσδιορίσει αν είναι συμβιβάσιμοι με το κοινοτικό δίκαιο. Οι εν λόγω εταιρείες κοινοποίησαν στην Επιτροπή τους κανόνες αυτούς, προκειμένου να λάβουν αρνητική πιστοποίηση ή απαλλαγή στο πλαίσιο του άρθρου 85 της συνθήκης ΕΚ. Πέραν από αυτές τις κοινοποιήσεις, η Επιτροπή εξετάζει επίσης διάφορες επίσημες και ανεπίσημες καταγγελίες - ιδιαίτερα την καταγγελία που υπέβαλε ο οργανισμός ευρωπαίων λιανοπωλητών, Eurocommerce - αναφορικά με ένα ή περισσότερα σημεία των εν λόγω διεθνών συστημάτων πιστωτικών καρτών.

Η Επιτροπή ελπίζει να εκδώσει επίσημη απόφαση σχετικά με τις δύο αυτές υποθέσεις, το δεύτερο εξάμηνο του 1998. Αφού αποφανθεί επί των δύο αυτών υποθέσεων που βρίσκονται σε εκκρεμότητα, προτίθεται να δημοσιεύσει ανακοίνωση, στην οποία θα εκθέσει, σε γενικές γραμμές, τη θέση της σχετικά με τα κύρια προβλήματα ανταγωνισμού που προκαλούν τα συστήματα πιστωτικών καρτών.
ΓΡΑΠΤΗ ΕΡΩΤΗΣΗ E-1217/98

υποβολή: José García-Margallo y Marfil (PPE) προς την Επιτροπή

(29 Απριλίου 1998)

Θέμα: ΕΚΤ

Σύμφωνα με το άρθρο 109Α, παράγραφος 2, σημείο α) της ΣΕΕ η διεύθυνση της ΕΚΤ θα αποτελείται από τον πρόεδρο, έναν αντιπρόεδρο και ακόμη τέσσερα μέλη. Το σημείο β) αναφέρει ότι οι ανωτέρω θα διοριστούν με κοινή απόφαση από τις κυβερνήσεις των κρατών μελών σε επίπεδο αρχηγών Κρατών, κατόπιν υποδείξεως του Συμβουλίου και μετά απο γνωμοδότηση του Ευρωπαϊκού Κοινοβουλίου και του Συμβουλίου Κυβερνητών.

Ποιά έιναι η άποψη της Επιτροπής για το εξής θέμα: Είναι δυνατόν να δημιουργηθεί άλλου είδους διευθυντική ευθύνη, ώστε το σύνολο των χωρών που ανήκουν στην ΟΝΕ να αντιπροσωπεύεται στην Εκτελεστική Επιτροπή της ΕΚΤ;

Απάντηση του κ.de Silguy εξ ονόματος της Επιτροπής

(11 Ιουνίου 1998)

Η συνθήκη ΕΚ είναι σαφής καθορίζοντας ότι η εκτελεστική επιτροπή της Ευρωπαϊκής Κεντρικής Τράπεζας (ΕΚΤ) αποτελείται από τον πρόεδρο, τον αντιπρόεδρο και τέσσερα μέλη (άρθρο 109α παράγραφος 2 της συνθήκης ΕΚ). Αν υπάρχουν κράτη μέλη με παρέκκλιση, ο αριθμός των μελών της εκτελεστικής επιτροπής μπορεί να είναι μικρότερος, αλλά σε καμία περίπτωση μικρότερος των τεσσάρων (άρθρο 109κ παράγραφος 1 της συνθήκης ΕΚ).

Πρέπει να σημειωθεί ότι το διοικητικό συμβούλιο της ΕΚΤ, που είναι το ανώτατο σώμα για τη λήψη αποφάσεων, περιλαμβάνει τους διοικητές των εθνικών κεντρικών τραπεζών όλων των συμμετεχόντων κρατών μελών και τα μέλη της εκτελεστικής επιτροπής της ΕΚΤ.

Τα υπεύθυνα όργανα της ΕΚΤ για τη λήψη αποφάσεων περιλαμβάνουν επίσης το γενικό συμβούλιο. Οι αρμοδιότητές του καθορίζονται στο άρθρο 47 του καταστατικού του Ευρωπαϊκού Συστήματος Κεντρικών Τραπεζών (ΕΣΚΤ) και περιλαμβάνουν τους διοικητές των εθνικών κεντρικών τραπεζών όλων των κρατών μελών.
ΓΡΑΠΤΗ ΕΡΩΤΗΣΗ E-0708/98

υποβολή: Amedeo Amadeo (NI) και Salvatore Tatarella (NI) προς την Επιτροπή

(18 Μαρτίου 1998)

Θέμα: Νομοθεσία στον τομέα των ειδών διατροφής - Υγεία των καταναλωτών

Όσον αφορά τις "Γενικές αρχές της νομοθεσίας τροφίμων στην Ευρωπαϊκή Ένωση" (Πράσινη Βίβλος της Επιτροπής) και την "Υγεία των καταναλωτών και ασφάλεια των τροφίμων" (Ανακοίνωση της Επιτροπής) (έγγρ.COM(97)176 τελικό και COM(97)183 τελικό).

Zητείται από την Επιτροπή να απλοποιήσει την κοινοτική νομοθεσία στον τομέα των ειδών διατροφής και να την καταστήσει ορθολογικότερη μέχρι του βαθμού που δεν τίθενται σε κίνδυνο οι απαραίτητες προδιαγραφές ασφάλειας.